**ОПИС И СПЕЦИФИКАЦИЈА ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

1. **ПОДАЦИ О ПРЕДМЕТУ ЈАВНЕ НАБАВКЕ:**

Предмет јавне набавке је Добра – Репродукције на платну са мотивима слика Саве Шумановић

**за потребе Галерије слика ,,Сава Шумановић“ у Шиду, бр: Д - 2/2024**

1. **ВРСТА И ОПИС ДОБАРА КОЈИ СУ ПРЕДМЕТ НАБАВКЕ, НАЧИН СПРОВОЂЕЊА КОНТРОЛЕ**

Предмет јавне набавке су добра – за потребе Наручиоца, и то Репродукције на платну са мотивима слика Саве Шумановић. **Платно на ком се штампају репродукције је штампарско платно HP universal Matte CANVAS 350gr/m2 ili sličnog kvaliteta (42 in\*50ft) са блинд рамом од буковог дрвета димензија датих у обрасцу структуре цене. Репредукције се урамљују дрвеним лајснама од самба дрвета са две лајсне укупне ширине 56мм, и то најмање у 12 различитих боја и нијанси.**

Kоличине добара су оквирне количине за период до 31.12.2024. године.

1. **НАЧИН И РОК ПЛАЋАЊА**

Наручилац плаћа испоручене количине репродукција по ПРЕУЗИМАЊУ, на основу рачуна уплатом на текући рачун Добављача, у року до 45 дана од дана издавања фактуре. Продавац је у обавези да фактуру достави најкасније у року од 10 дана од дана њеног издавања.

Изабрани Понуђач је дужан да фактуру/рачун региструје у централном регистру фактура, приступом одговарајућој веб апликацији Управе за трезор у складу са Законом о роковима измирења новчаних обавеза у комерцијалним трансакцијама („Службени гласник РС“ број 119/12, 68/15, 113/17 и 91/2019) и Правилником о начину и поступку регистровања фактура, односно других захтева за исплату, као и начину вођења и садржају централног регистра фактура („Службени гласник РС“ број 7/2018, 59/2018 и 8/2019).

1. **ВРСТА, САДРЖИНА И НАЧИН ПОДНОШЕЊА, ВИСИНА И РОКОВИ ОБЕЗБЕЂЕЊА ИСПУЊЕЊА ОБАВЕЗА:**

Добављач се обавезује да у тренутку закључења уговора преда наручиоцу, као средство финансијског обезбеђења за добро извршење посла, односно извршење уговорних обавеза, меницу (сопствена бланко, без жиранaта у корист наручиоца, са каузулом „без протеста“ и „по виђењу„), која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење-писмо, са назначеним износом од 10 % од укупне вредности понуде без ПДВ. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу-писму. Рок важења менице је 30 дана дужи рачунајући од момента примопредаје предмета јавне набавке, односно сачињавања записника о примопредаји између представника наручиоца и добављача.

Наручилац ће уновчити меницу као средство финансијског обезбеђења за добро извршење посла у случају да добављач не извршава своје уговорне обавезе у роковима и на начин предвиђен уговором.

1. **РОК И НАЧИН ИСПОРУКЕ ДОБАРА**

Добављач се обавезује да испоруку добара врши према потребама Наручиоца, након пријема захтева, a најдуже у року од 10 (десет) дана од дана пријема захтева Наручиоца.

Испорука добара ће се обављати на начин преузимања тако што ће се добра испоручивати на адресу Наручиоца: Светог Саве бр.7 Шид

1. **КВАЛИТАТИВАН ПРИЈЕМ И РЕКЛАМАЦИЈА:**

Квалитет добара мора бити у складу са стандардима и нормативима који важе за ову врсту добара у Републици Србији и техничкој спецификацији из конкурсне документације.

Наручилац има прво да приликом испоруке добара од стране Добављача изврши квалитативну и квантитативну контролу испорученог горива.

У случају постојања квантитативних недостатака Наручилац може одмах уложити приговор, а Добављач се обавезује да одмах комисијски утврди чињенице, о чему ће се сачинити записник који потписују присутни представници обе уговорне стране.

Квантитативне недостатке констатоване записником Добављач је дужан да без одлагања отклони о свом трошку.

У случају постојања квалитативних недостатака који су уочени непосредним опажањем приликом испоруке, Наручилац може одмах уложити приговор, а Добављач се обавезује да одмах упути стручно лице ради узорковања и анализе.

Уколико Наручилац не омогући стручном лицу Добављача да изврши узорковање, губи право на истицање приговора.

У случају постојања скривених мана, Наручилац може уложити приговор Продавцу одмах након сазнања, а најкасније у року од 3 (три) дана од дана сазнања.

Апсолутни рок у коме Наручилац може истицати приговор на квалитет износи 10 (десет) дана од дана појединачне испоруке.

Уколико Добављач не прихвати постојање недостатака у квалитету испорученог деривата, за утврђивање квалитета уговорне стране споразумно ће ангажовати друго правно лице.

Уколико се котролом квалитета установи да је испоручено добро одговарајућег квалитета, Наручилац сноси трошкове контролног утврђивања квалитета.

Уколико се контролом квалитета установи да је испоручени добро није одговарајућег квалитета, Добављаг сноси трошкове контролног утврђивања квалитета и дужан је да надоканади све евентуалне штете узроковане на службеним возилима Наручиоца које су настале као последица неадекватног квалитета.

1. **РОК ВАЖЕЊА ПОНУДЕ:**

Рок важења понуде је минимум 60 (шездесет) дана од дана јавног отварања понуда.

У случају истека рока важења понуде, наручилац ће у писаном облику затражити од понуђача продужење рока важења понуде, у складу са чланом 137. Закона о јавним набавкама. Понуђач који прихвати захтев за продужење рока важења понуде не може мењати понуду.

1. **ОДЛУКА О ДОДЕЛИ УГОВОРА:**

Рок у коме ће Наручилац донети одлуку о додели уговора је 30 (тридесет) дана од дана јавног отварања понуда на порталу јавних набавки.

Након доношења одлуке о додели уговора, Наручилац ће објавити напред наведену одлуку на Порталу јавних набавки у року од 3 (три) дана од дана доношења исте.

Ако поједини подаци из одлуке представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података, ти подаци из одлуке се неће објавити.

1. **ЗАКЉУЧЕЊЕ УГОВОРА:**

Наручилац је дужан да уговор о јавној набавци достави понуђачу којем је уговор додељен у року од десет дана од истека рока за подношење захтева за заштиту права.

На основу чл.151.ст.2. тачка 3. Закона о јавним набавкама, Наручилац може и пре истека рока за подношење захтева за заштиту права закључити уговор о јавној набавци ако је поднета само једна понуда. Одлуку о додели уговора наручилац објављује на Порталу јавних набавки (portal.ujn.gov.rs).

У случају да понуђач чија је понуда изабрана као најповољнија одбије да закључи уговор, Наручилац може закључити уговор са првим следећим најповољнијим понуђачем.

Контакт: Службеник за јавне набавке, 022 712 614